नताशा नई थी इसलिए उसका ख़ास ख्याल रखा जाता हालाँकि उससे गोरी और सुन्दर और भी थीं। मैनीक्योर, पैडीक्योर, बालों का स्टाइल, पोशाक आदि को खुद सलमा मैडम चेक करती थीं। तमीज से बात करना सिखातीं। शराब के पेग बनाकर पेश करने के लिए ही उसे कई सेशन करने पड़े। अंग्रेजी के शिष्टाचार सीखने पड़े। सलमा मैडम की ख़ास हिदायत थी कि फोटो न खींची जाय। फोटो खिंचाने का दाम उनके शरीर के उपयोग के दाम से भी अधिक रखा हुआ था।